Source: http://docplayer.fi/3802435-Lesken-tasinkoprivilegi-ja-perintokaaren-3-luvun-mukainen-pesanjako.html
Timestamp: 2018-01-21 14:57:20+00:00
Document Index: 2664159

Matched Legal Cases: ['KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'kko ', 'KKO ', 'KKO ', 'KKO ', 'tuomioistuin ', 'tuomioistuin ', 'tuomioistuin ', 'tuomioistuin ', 'KKO ']

LESKEN TASINKOPRIVILEGI JA PERINTÖKAAREN 3 LUVUN MUKAINEN PESÄNJAKO - PDF
Download "LESKEN TASINKOPRIVILEGI JA PERINTÖKAAREN 3 LUVUN MUKAINEN PESÄNJAKO"
1 LESKEN TASINKOPRIVILEGI JA PERINTÖKAAREN 3 LUVUN MUKAINEN PESÄNJAKO Kati Perälä Helsingin yliopisto Oikeustieteellinen tiedekunta Perhe- ja jäämistöoikeus Pro gradu -tutkielma Huhtikuu 2013
2 Tiedekunta/Osasto Fakultet/Sektion Faculty Oikeustieteellinen tiedekunta Laitos/Institution Department Yksityisoikeuden laitos Tekijä/Författare Author Kati Perälä Työn nimi / Arbetets titel Title Lesken tasinkoprivilegi ja perintökaaren 3 luvun mukainen pesänjako Oppiaine /Läroämne Subject Perhe- ja jäämistöoikeus Työn laji/arbetets art Level Pro gradu -tutkielma Tiivistelmä/Referat Abstract Aika/Datum Month and year Huhtikuu 2013 Sivumäärä/ Sidoantal Number of pages VII + 66 Tutkimuskysymyksenä tutkielmassa on, voiko leski vedota tasinkoprivilegiinsä, jos leski on perinyt puolisonsa perintökaaren 3 luvun perusteella. Kysymys on siis siitä, voidaanko perintökaaren 3 luvun mukaisessa jaossa soveltaa avioliittolain tasinkoprivilegiä koskevaa säännöstä, jonka mukaan leski ei ole velvollinen luovuttamaan tasinkoa ensiksi kuolleen perillisille. Vuonna 1966 voimaan tulleen perintökaaren 3 luvussa puolisolle annettiin perintöoikeus silloin, kun ensiksi kuolleelta ei ole jäänyt rintaperillistä. Lesken kuoltua toimitettavasta pesänjaosta erillistä ositusta ei pidetty tarpeellisena, koska sekä ositus että pesänjako perustuivat omaisuuden puolittamiseen. Kun avioliittolakia muutettiin vuonna 1976 siten, että leski ei ole velvollinen luovuttamaan tasinkoa ensiksi kuolleen perillisille, aiheutti muutos myös sen, että perintökaaren 3 luvun mukainen jako johtaa erilaiseen lopputulokseen kuin ositus. Tasinkoprivilegiä koskevaa säännöstä valmisteltaessa ei kuitenkaan otettu kantaa siihen, voiko leski vedota tasinkoprivilegiinsä perittyään puolisonsa perintökaaren 3 luvun perusteella. Perintökaaren 3 lukuun tehtiin vuonna 1983 lisäys, jonka mukaan leski voi vaatia pesänjakoa eläessään. Perintökaareen tehty muutos jätti epäselväksi, voiko leski vedota hänen eläessään toimitettavan jaon yhteydessä tasinkoprivilegiinsä. Tutkielmassa tarkastellaan sitä, voiko leski toimittaa ensiksi kuolleen jälkeen laskennallisen osituksen, jossa leski vetoaa tasinkoprivilegiinsä. Tähän kysymykseen korkein oikeus on ratkaisussaan KKO 1997:107 vastannut kieltävästi. Tarkastelun kohteena on myös se, perustuuko lesken eläessä toimitettava pesänjako perintökaaren 3 luvun puolittamisperiaatteelle vai voiko leski vedota jaossa tasinkoprivilegiinsä. Tähänkin kysymykseen korkein oikeus on jo antanut oman vastauksensa ratkaisussa KKO 1999:104, jonka mukaan leski ei voi myöskään lesken eläessä toimitettavan jaon yhteydessä vedota tasinkoprivilegiinsä. Tutkielmassa arvioidaan edellä mainittuja korkeimman oikeuden ratkaisuja. Lisäksi tutkielmassa esitetään ratkaisuehdotuksia siihen, miten leski voi korkeimman oikeuden kannasta huolimatta pitää oman omaisuutensa itsellään ja omalla suvullaan. Tutkielma sisältää lisäksi vaihtoehtoja lainsäädännön muuttamiseksi. Jotta tutkielmassa käsiteltävät ongelmat avautuisivat lukijalle, tutkielmassa perehdytään perintökaaren 3 luvun jakosäännösten soveltamisedellytyksiin ja perintökaaren 3 luvun jakoperiaatteisiin. Lisäksi tutkielmassa selvitetään osituksen kulku silloin, kun avioliittolain mukainen ositus voidaan riidattomasti toimittaa. Avainsanat Nyckelord Keywords Ositus, tasinkoprivilegi, pesänjako, puolittamisperiaate Säilytyspaikka Förvaringställe Where deposited Helsingin yliopiston kirjasto
3 SISÄLLYSLUETTELO LÄHDELUETTELO... iii LYHENTEET... vii 1. JOHDANTO Johdatus tutkimusaiheeseen Vuoden 1930 avioliittolaki ja vuoden 1734 lain perintökaari Puolison perintöoikeus ja lesken tasinkoprivilegi Tutkimustehtävä Ongelmanasettelua Tarkennetut tutkimuskysymykset Tutkimuksen toteuttaminen Tutkimuksen metodi Tutkimuksen rakenne OSITUS JA PK 3 LUVUN MUKAINEN JAKO Jäämistöositus Osituslaskelma osoittaa tasingonmaksuvelvollisen Lesken oikeus vedota tasinkoprivilegiin Osituksen riitauttaminen Tasinkoprivilegi ja lesken kuolema kesken osituksen PK 3 luvun soveltamistilanteet Perittävältä ei ole jäänyt rintaperillisiä Lesken hyväksi on tehty rajoitettu omistusoikeustestamentti Jako PK 3 luvun mukaan Pesänjako lesken kuoltua KKO 1997:107: Lesken eläessä toimitettu ositus vailla oikeudellista merkitystä Lesken oikeus vaatia pesänjakoa (PK 3:5a) KKO 1999:104: Lesken eläessä toimitettavan jaon yhteydessä ei voida toimittaa ositusta Soveltaminen rajoitettuihin omistusoikeustestamentteihin i
4 3. LESKEN OIKEUS PITÄÄ OMA OMAISUUTENSA LESKEN PERITTYÄ PUOLISONSA PK 3 LUVUN PERUSTEELLA Ositus ja tasinkoprivilegi PK 3 luvun mukaisen jaon yhteydessä Osituksen mahdollisuus Tasinkoprivilegin mahdollisuus Muita keinoja välttää lesken omaisuuden siirtyminen ensiksi kuolleen suvulle Leski luopuu perinnöstä Lesken elinaikaiset lahjoitukset Määräys testamentissa tai jakosuhteesta sopiminen Lainsäädännön muutos JOHTOPÄÄTÖKSET ii
5 LÄHDELUETTELO Kirjallisuus Aarnio, Aulis: Aviovarallisuusjärjestelmät. Helsinki Jälkisäädökset. Helsinki Aarnio, Aulis Helin, Markku: Suomen avioliitto-oikeus. Helsinki Aarnio, Aulis Kangas, Urpo: Avioliitto, perintö ja testamentti. Helsinki Perhevarallisuusoikeus. Helsinki Suomen jäämistöoikeus I. Lakimääräinen perintöoikeus. 4., uudistettu laitos. Helsinki Suomen jäämistöoikeus Ι. Perintöoikeus. 5., uudistettu laitos. Helsinki Suomen jäämistöoikeus ΙΙ. Testamenttioikeus. 4., uudistettu laitos. Helsinki Aarnio, Aulis Saarenpää, Ahti: Mahdollisuudesta puuttua jo toimitettuun tai toimitetuksi ilmoitettuun ositukseen. Teoksessa Pöyhönen, Juha (toim.): Puolisoiden omaisuuden ositus ja jako. Helsinki 1984, s. 189 ss. Agell, Anders: Den nya arvsrätten och metoderna för dess tolkning. SvJT 1990, s. 1 ss. Aurejärvi, Erkki: Lesken vapauttaminen tasingon luovuttamisesta. Avioliittolain 103 :n 2 momentin uudistuksesta. Lakimies 1978, s. 619 ss. Hakulinen, Y.J.: Avio-oikeus ja puolison perintöoikeus. Eräistä epäkohdista perheoikeudellisessa lainsäädännössä perintö- ja testamenttilainsäädännön uudistusehdotusta silmälläpitäen. Defensor Legis 1935, s ss. Helin, Markku: Oikeustapauskommentti KKO 1999:104. LM 2000, s.111 ss. Oikeustapauskommentti KKO 2001:12. LM 2001, s. 527 ss. Kangas, Urpo: Lesken oikeudellinen asema. Oikeusdogmaattinen tutkimus lesken sosiaaliturvan laajuudesta. Vammala iii
6 Oikeustapauskommentti KKO 1997:107. Advokaatti 6/97, s. 15 ss. Oikeustapauskommentti KKO 1999:104. Omaisuuden ositus ja perinnönjako lesken eläessä. KKO:n ratkaisut kommentein ΙΙ 1999, s.162 ss. Oikeustapauskommentti KKO 2001:12. Tasinkoprivilegi ja lesken kuolema. Teoksessa KKO:n ratkaisut kommentein Ι 2001, s.91 ss. Omaisuuden yhteisyydestä omaisuuden erillisyyteen. Helsinki Lahtinen, Osvi: Uuden perintökaaren kritiikkiä. LM 1965, s. 754 ss. Lohi, Tapani: Ennakkoperinnöstä. Helsinki Ositus, tasinko ja sivullissuoja. Jyväskylä Lesken eläessä toimitettava jako (PK 3:5 a) ja eloonjääneen puolison tasinkoprivilegi KKO:n ratkaisun 1999:104 arviointia. LM 2000, s. 537 ss. Pesänjako, vastike ja lahjansaajan palautusvastuu. Lesken antamien lahjojen oikeusvaikutukset PK 3 luvun 3 :n mukaan. Helsinki Mikkola, Tuulikki: Lesken asema jäämistö- ja vero-oikeudessa. 2., uudistettu laitos. Juva Nykänen Saija: Toimitetun osituksen riitauttaminen. Pro gradu tutkielma. Helsinki (on-line)osoite:http://www.edilex.fi.libproxy.helsinki.fi/lakikirjasto/4565.pdf. Viittauspäivä Puronen, Pertti: Perintö- ja lahjaverotus. 9., uudistettu laitos. Helsinki Saarenpää, Ahti: Avioliittolain muutokset. Rovaniemi Havaintoja puolison perintöoikeudesta toisen puolison kuoltua rintaperillisettä. Teoksessa Pöyhönen, Juha (toim.): Puolisoiden omaisuuden ositus ja jako. Helsinki 1984, s. 189 ss. Oikeustapauskommentti KKO 2005:124. Testamentin ja lakiosan suhde. Teoksessa KKO:n ratkaisut kommentein II 2005, s 338 ss. Perintö ja jäämistö. Jakosäännösten ja jakoon vaikuttavien säännösten tulkintoja Tasajaon periaate. Vammala iv
7 Savolainen, Matti: Osituksen erilliskysymyksiä Tasingon antamista koskevat avioliittolain uudet säännökset. Teoksessa Avioliitto-oikeutta. Helsinki Puolison perintöoikeudesta. Hämeenlinna Siltala, Raimo: Oikeustieteen tieteenteoria. Vammala Lainvalmisteluaineisto Ehdotus hallituksen esitykseksi eduskunnalle perintölaiksi sekä siihen liittyvä lainvalmistelukunnan mietintö. Lainvalmistelukunnan mietintö 1938:5. Ehdotus hallituksen esitykseksi eduskunnalle perintölainsäädännön uudistamisesta. Lainvalmistelukunnan julkaisuja 1959:4. Ehdotus hallituksen esitykseksi eduskunnalle perintölainsäädännön uudistamisesta Oikeusministeriön lainvalmisteluosaston julkaisu 2/1981. Hallituksen esitys eduskunnalle perintölainsäädännön uudistamisesta. HE 6/1964 vp. Hallituksen esitys eduskunnalle Lapsen asemaa koskevan lainsäädännön uudistamisesta. HE 90/1974 vp. Hallituksen esitys eduskunnalle laiksi perintökaaren muuttamisesta. HE 225/1982 vp. Korkeimman oikeuden vuonna 1941 oikeusministeriölle antama lausunto. Perintöoikeuskomitean mietintö 1975:84. v
8 Oikeustapaukset KKO 1971 II 32 KKO 1985 II 113 KKO 1997:107 KKO 1999:104 KKO 2001:12 KKO 2001:56 KKO 2003:29 KKO 2005:124 vi
9 LYHENTEET AL avioliittolaki (234/1929) AOL laki aviopuolisoiden omaisuus- ja velkasuhteista HE JFT KKO Kom LM Lvk NJA OK hallituksen esitys Tidskrift utgiven av Juridiska Föreningen i Finland Korkein oikeus komiteamietintö Lakimies lainvalmistelukunta Nytt juridiskt arkiv (Ruotsi) oikeudenkäymiskaari PerVL perintö- ja lahjaverolaki (378/1940) PK perintökaari (40/1965) SvJT Svensk Juristtidning vii
10 1. JOHDANTO 1.1. Johdatus tutkimusaiheeseen Vuoden 1930 avioliittolaki ja vuoden 1734 lain perintökaari Vuoden 1930 alussa voimaan tulleessa avioliittolaissa (234/1929) omaksuttiin omaisuuksien erillisyysperiaate, jonka mukaan molemmat puolisot omistavat avioliiton aikana omaisuutensa itse. Puolisoilla voi kuitenkin olla myös yhteisesti omistettua omaisuutta. Avio-oikeuden 1 avulla lievennettiin puolisoiden eriarvoisuutta avioliiton purkauduttua. Puolisolla on avio-oikeuden ansiosta oikeus saada avioliiton purkautuessa toimitettavassa osituksessa puolet avio-oikeuden alaisen omaisuuden säästöstä. Jos puolison avio-osa omaisuuden säästöstä on suurempi kuin hänen avio-oikeuden alaisen omaisuuden säästö, saa hän varakkaammalta puolisolta tasoitusta tasinkona. Jos puolisolla on avio-oikeudesta vapaata omaisuutta, ei tällaista omaisuutta lähtökohtaisesti oteta mukaan osituksessa puolitettavaan omaisuuteen. 2 Vaikka avioliittolain esitöissä oli avio-oikeuden tarkoituksena pidetty hyvityksen antamista vaimolle tämän uurastuksesta perheen hyväksi, ei alkuperäisessä laissa kuitenkaan rajattu avio-oikeuden vaatimista ainoastaan puolisoiden oikeudeksi. Aviooikeuden vaikutus laajeni näin yli sen, mitä lain esitöissä oli tarkoitettu. 3 Vuoden 1930 avioliittolain 35.1 :n mukaan: Kumpaisellakin puolisolla on avio-oikeus toisen omaisuuteen. Sen nojalla saavat omaisuuden osituksessa eloonjäänyt puoliso ja kuolleen puolison perilliset taikka kumpikin puoliso puolet puolisoiden omaisuuden säästöstä, sen mukaan kuin IV osassa tarkemmin säädetään. 1 Entinen käsite naimaosa haluttiin korvata avio-oikeuskäsitteellä, koska naimaosa, joka tarkoitti vanhassa järjestelmässä osuutta yhteiseen pesään, ei sopinut ajatukseen puolisoiden omaisuuksien erillisyydestä. Tästä Kangas 1996, s Aarnio Helin 1992, s Hakulinen 1935, s
11 Avio-oikeuden antaminen myös perillistaholle johtui todennäköisesti siitä, että lakia valmisteltaessa ajateltiin puolison perintöoikeuden tasoittavan avio-oikeuden vaikutuksia. Puolison perintöoikeuteen ei kuitenkaan ollut puututtu lopullisen lain säätämisen yhteydessä, eikä lakiin otettu säännöksiä puolison perintöoikeudesta. Aviooikeuden myöntäminen puolisoiden lisäksi perillisille johti laajempaan omaisuuden siirtymiseen suvuilta toisille kuin aikaisemman voimassa olleen lain (laki aviopuolisoiden omaisuus- ja velkasuhteista ) mukainen naimaosa, koska naimaosa ei ollut käsittänyt sellaista omaisuutta, jonka puoliso oli ennen avioliittoa tai sen aikana perinyt tai ennen avioliittoa ansainnut. Avio-oikeus sen sijaan käsittää kaiken omaisuuden, jonka puolisot omistivat, jos avio-oikeutta ei ole suljettu pois avioehdolla. 4 Puolisolla ei ollut perintöoikeutta ennen vuonna 1966 voimaan tullutta perintökaarta. Lesken toimeentulon turvana olivat aviovarallisuusoikeudelliset säännökset huomenlahjasta, naimaosasta ja etuosasta. Leski saikin 1800-luvulle asti riittävän suojan aviovarallisuussäännöksistä, koska yhteiskunta oli sukukeskeinen. Vuoden 1734 lain perintökaari perustui sukuperimykseen ja suku oli vastuussa kaikista suvun jäsenistä luvulla suku ja perheet alkoivat kuitenkin irtaantua toisistaan ja lesken taloudellinen asema ei ollut enää turvattu. 5 Avio-oikeuden antaminen perillisille johti tilanteeseen, jossa varakkaampi puoliso saattoi joutua luovuttamaan tasinkoa sellaisille ensiksi kuolleen perillisille, joita hän ei tuntenut. Se, ettei leskellä ollut perintöoikeutta puolisonsa omaisuuteen, saattoi johtaa siihen, että leski joutui lähtemään varakkaastakin kodista tyhjin käsin, jos avio-oikeutta ei ollut, eikä testamenttiakaan ollut tehty. Tilanne oli kestämätön, ja se aloitti lopulta vuosikymmeniä kestäneen lesken perintöoikeuden ja tasinkoprivilegin valmisteluprosessin Puolison perintöoikeus ja lesken tasinkoprivilegi Puolison perintöoikeutta valmisteltiin jo vuosina Puolison perintöoikeutta perusteltiin lesken sosiaaliturvan tarpeella, perinnönjättäjän tahdolla jättää omaisuutta 4 Hakulinen 1935, s Kangas 1982, s
12 läheisimmilleen ja eloonjääneelle puolisolle mahdollisesti aiheutuvalla kohtuuttomuudella. Korkein oikeus oli kuitenkin sitä mieltä, että lesken oikeudellinen asema tuli järjestää perintölainsäädännön yhteydessä. 6 Kuten Kangas toteaa: Kannanotto oli lesken jäämistöoikeudellisen suojan kannalta kohtalokas, sillä sen vuoksi lesket jäivät vuosikymmenien ajaksi vaille perintöoikeudellista turvaa. 7 Lopulta, vuoden 1966 perintökaaressa (40/1965) leski sai perintöoikeuden kuolleen puolison jälkeen, jos tältä ei ollut jäänyt rintaperillisiä. Puolison perintöoikeus tarkoitti sitä, että perintö meni kokonaisuudessaan leskelle ja pesä jaettiin vasta lesken kuoltua. Lesken ei tarvinnut luovuttaa tasinkoa, jos puolisolta ei jäänyt rintaperillisiä ja jos puoliso ei ollut syrjäyttänyt lesken perintöoikeutta tekemällään testamentilla. 8 Vuoden 1966 perintökaari pohjautui valmisteluaineistolle, joka oli peräisin kolmenkymmenen vuoden takaa. Perintökaari muotoutui lainvalmistekukunnan vuoden 1935 ehdotuksen, vuoden 1938 esitysehdotuksen sekä korkeimman oikeuden vuonna 1941 antaman lausunnon mukaiseksi. 9 Lesken perintöoikeus oli sivistysmaissa laajalti tunnettu ja toteutettu. Lesken perintöoikeuden oikeutuksena oli elämänyhteys, joka puolisoille muodostui avioliiton aikana. Puolisoiden välistä yhteyttä pidettiin tiiviimpänä kuin sukulaisten välistä yhteyttä. Myös lesken taloudellinen asema haluttiin turvata. 10 Vuoden 1959 ehdotukseen perintölainsäädännön uudistamisesta haettiin tukea Ruotsin perintökaaresta, joka oli osoittanut toimivuutensa kuluneiden kolmenkymmenen vuoden aikana Ruotsissa voimassa olevana lakina. Ruotsi oli Suomen kanssa kiinteässä yhteydessä ja pohjoismaisen lakiyhteistyön tavoitteena oli mahdollisimman pitkälle menevä oikeuden yhtenäisyys pohjoismaiden välillä. Ruotsin ja Suomen välillä oli solmittu vuonna 1934 perintöä, testamenttia ja pesänselvitystä koskeva sopimus. Tehdyn sopimuksen ja ihmisten maiden välisen liikkuvuuden vuoksi oli käytännöllistä, että perintöoikeuden sisältö oli Suomessa ja Ruotsissa samanlainen Kangas 1982, s Kangas 1982, s Kangas 1982, s Lahtinen LM 1965, s KKO:n lausunto 1941, s Lvk:1959:4, s
13 Myös lesken tasinkoprivilegi 12 perustui lainvalmistelulle, jota oli tehty 1930-luvulta alkaen 13. Aviovarallisuussäännösten antamaa suojaa rajoitettiin voimaan tulleella lailla (705/1975) siten, ettei eloonjäänyt puoliso ole velvollinen antamaan tasinkoa ensiksi kuolleen puolison perillisille, jos osituslaskelma osoittaa lesken aviooikeuden alaisen omaisuuden säästön olevan suurempi (lesken tasinkoprivilegi). Perilliseen rinnastetaan myös yhteiset rintaperilliset ja testamentin saajat. Leskellä säilyi kuitenkin mahdollisuus luovuttaa halutessaan omaisuuttaan tasinkona perillistaholle, eikä tasingon luovutusta katsota lahjaksi. 14 Perustelujen mukaan tasinkoprivilegi toteutettiin ns. lapsipaketin yhteydessä siksi, että lesken asemaa tuli suojata tilanteissa, joissa toiselle puolisolle oli syntynyt avioliiton ulkopuolinen lapsi. Avioliiton ulkopuolella syntyneille lapsille annettiin perintöoikeudellisesti sama asema kuin aviolapsilla oli ja lisäksi isyys voitiin jatkossa vahvistaa tuomioistuimen päätöksellä. Lesken tasinkoprivilegillä haluttiin ehkäistä tilanteet, joissa leski joutuisi luovuttamaan tasinkoa kuolleen puolison perillisille, joita leski ei edes tuntenut. 15 Puolison perintöoikeus ei nimittäin suojannut leskeä suhteessa kuolleen puolison rintaperillisiin, joiden aseman saivat nyt siis myös avioliiton ulkopuolella syntyneet lapset. Tasinkoprivilegi merkitsi muutosta puolittamisperiaatteeseen, joka oli omaksuttu keskeiseksi periaatteeksi aviovarallisuusjärjestelmään. Tasinkoprivilegin säätämistä voidaankin pitää yhtenä merkittävimmistä avioliittolain muutoksista. 16 Ruotsissa tasinkoprivilegiä vastaava säännös toteutettiin vasta vuonna Kun Suomessa tasinkoprivilegillä haluttiin suojata leskeä ensisijaisesti suhteessa ensiksi kuolleen rintaperillisiin, Ruotsissa sitä vastoin tasinkoprivilegistä otettiin säännös lakiin, koska lesken suojaa haluttiin parantaa suhteessa yhteisiin rintaperillisiin. 17 Kun leski sai perintöoikeuden vuoden 1966 perintökaaressa, ei lakiin otettu säännöksiä lesken elinaikana toimitettavasta jaosta. Jako voitiin toimittaa vasta lesken kuoltua Tasinkoprivilegistä käytetään myös ilmaisua tasikoetuoikeus. 13 Aurejärvi 1978, s Aarnio Helin 1992, s. 196 ja s Savolainen 1979, s Saarenpää 1992, s Saarenpää 1994, s. 27 ja s Jakokielteisestä kannasta esim. Kangas 1982, s
14 Vuonna 1983 perintökaareen (209/1983) otettiin säännökset lesken oikeudesta vaatia pesänjakoa eläessään hänen perittyä puolisonsa PK 3 luvun perusteella. 1.2 Tutkimustehtävä Ongelmanasettelua Kun leskellä ei vielä ollut perintöoikeutta kuolleen puolison jälkeen, ei aviovarallisuusja perintöoikeusjärjestelmien välille syntynyt kitkaa. Järjestelmien välillä vallitseva yhteys oli ollut kuitenkin nähtävissä jo lainvalmistelussa, jossa avioliittolain puolisoiden omaisuuksien erillisyysjärjestelmä oli rakennettu sen uskomuksen varaan, että samalla lakiin saadaan säännökset puolison perintöoikeudesta. 19 Näin ei ollut käynyt, mutta puolison perintöoikeudella yritettiin myös jälkikäteen paikata aviovarallisuusjärjestelmän sisäisiä ongelmia 20. Kun lesken perintöoikeutta koskevat säännökset otettiin perintökaareen vuonna 1966 lesken pesän jako ja avioliittolaki rakentuivat molemmat ajatukselle omaisuuden puolittamisesta. Vuoden 1966 perintökaaren vakiintuneen tulkinnan mukaan pesänjakoa ei voitu toimittaa lesken eläessä. Ositusta ei nähty tarpeelliseksi, koska lesken kuoltua toimitettu pesänjako johti samaan tulokseen kuin ositus. Sama lopputulos johtui siitä, että pesänjaon suhdeluvut määräytyivät avioliitolain puolittamiseen perustuvan järjestelmän mukaisiksi. 21 Aviovarallisuusjärjestelmään vuonna 1976 lisätty lesken tasinkoprivilegisäännös aiheutti kuitenkin merkittävän muutoksen puolittamiselle perustuvaan systeemiin. Lähtökohtana ensiksi kuolleen puolison jälkeen toimitettavassa osituksessa ei enää ollut omaisuuden puolittaminen, kuten pesänjaossa edelleen oli, vaan leskelle annettiin mahdollisuus olla luovuttamatta tasinkoa perillisille. 22 Aikaisemmin avio-oikeuden 19 Kangas 1982, s, 27 ja s Tätä vastaan kritiikkiä esitti Hakulinen. Hakulinen 1935, s Aarnio Kangas 2009, s ja s ja s perintökaaren tulkinnasta Kangas 1982, s Aarnio Kangas 2009, s
15 vaikutus pesänjaon jakosuhteeseen oli ollut pääsääntöisesti nähtävissä jo kuolinhetkellä. Lesken tasinkoprivilegi aiheutti kuitenkin sen, että avio-oikeusjärjestelmän vaikutus jäämistön suuruuteen, on nähtävissä vasta osituksessa, jossa tasinkoprivilegi toteutetaan. 23 Tasinkoprivilegin lainvalmistelutöissä ei otettu kantaa siihen tärkeään seikkaan, voiko leski vedota tasinkoprivilegiin perittyään puolisonsa PK 3 luvun mukaisesti 24. Kun leski sai vuonna 1983 oikeuden vaatia pesänjakoa eläessään (PK 3:5a), ei tuolloinkaan puututtu siihen, voidaanko jaon yhteydessä toimittaa ositus ja voiko leski vedota tasinkoprivilegiinsä. 25 PK 3:5a:n mukaan lesken eläessä toimitettavaan jakoon sovelletaan PK 3 lukua koskevia sääntöjä. Lisäksi perintökaaressa todetaan, että muutoin on jakotoimituksesta soveltuvin osin voimassa, mitä osituksesta on säädetty (PK 3:5.2). Korkein oikeus linjasi ratkaisussaan 1997:107 äänin 3 2, ettei omaisuuden ositusta voida toimittaa ensiksi kuolleen puolison jälkeen, jos leski on perinyt puolisonsa PK 3 luvun nojalla. Näin lesken eläessä toimitettu ositus ja lesken siinä tekemä tasinkoprivilegi-ilmoitus olivat vailla oikeudellista merkitystä. Ratkaisussaan 1999:104 korkein oikeus jatkoi osituskielteistä kantaa äänin 6 5 antamassaan ratkaisussa, jossa katsottiin, ettei PK 3:5a:ssa tarkoitetun jaon yhteydessä voitu toimittaa laillista ositusta, eikä leski voi jaossa vedota myöskään tasinkoprivilegiinsä Tarkennetut tutkimuskysymykset Tutkimuksessa on tarkoitus selvittää PK 3 luvun mukaisen puolison perintöoikeuden ja aviovarallisuusjärjestelmän välillä vallitsevaa yhteyttä. Tarkemmin kysymys on siitä, voiko leski perittyään puolisonsa PK 3 luvun mukaisesti vedota tasinkoprivilegiinsä. Kuten todettu, vuoden 1976 avioliittolaissa leskelle annettu tasinkoprivilegi, on muuttanut avioliittolakia siten, että osituksen lopputulos poikkeaa PK 3 luvun mukaisen pesänjaon lopputuloksesta. Tästä johtuu, että lesken eläessä toimitettava ositus ja lesken 23 Saarenpää 1994, s Saarenpää 1994, s. 59 ja HE 90/1974, s HE 225/
16 siinä tekemä tasinkoprivilegi-ilmoitus, johtaisi lesken perillisten kannalta myönteiseen jakotulokseen, jos ositukselle annettaisiin merkitystä lesken kuoltua toimitettavassa jaossa. Laskennallisen osituksen toimittaminen saattaa olla lesken keino muuttaa pesänjaon jakosuhdelukuja lesken tasinkoprivilegiä vastaavaksi. Korkein oikeus on kuitenkin ratkaisussaan KKO 1997:107 päätynyt lopputulokseen, jonka mukaan lesken eläessä toimitettu ositus ja lesken siinä tekemä tasinkoprivilegi-ilmoitus ovat vailla oikeudellista merkitystä lesken pesää jaettaessa. Tutkimuksessa on tarkoitus arvioida korkeimman oikeuden ratkaisun KKO 1997:107 oikeellisuutta siis sitä, onko ensiksi kuolleen jälkeen toimitettava ositus ja lesken osituksessa tekemä tasinkoprivilegiilmoitus mahdollinen vai ei. Voidaanko lesken eläessä toimitettu ositus ottaa jaon perusteeksi? Kun pohditaan sitä, voiko leski PK 3:5a:n mukaisessa jaossa vedota tasinkoprivilegiinsä, voidaan kysymystä lähestyä, kuten korkein oikeus on ratkaisussaan KKO 1999:104 tehnyt, ratkaisemalle ensin kysymys siitä, onko ositus mahdollinen PK 3:5a:n mukaisen jaon yhteydessä. Tarkasteltaessa tasinkoprivilegin mahdollisuutta PK 3:5a:n mukaisessa jaossa, voidaan kysymystä lähestyä myös suoraan siten, sovelletaanko PK 3:5a:n mukaisessa jaossa puolittamisperiaatetta (PK 3:1.2) vai vaikuttaako jakoon lesken tasinkoprivilegi 26. Tutkimuskysymyksen kannalta on tärkeää tiedostaa tasinkoprivilegin soveltamisen rajat silloin, kun avioliittolain mukainen ositus voidaan kiistattomasti toimittaa. Esittelenkin tutkimuksessa korkeimman oikeuden ratkaisun KKO 2001:12, jonka mukaan osituksen tulee olla lainvoimainen, jotta lesken perilliset voivat lukea tasinkoprivilegin tuottaman edun hyväkseen. Lesken on hyvä tiedostaa riskit, joita osituksen pitkittymiseen liittyy tilanteessa, jossa leski luopuu perinnöstä voidakseen toimittaa omaisuuden osituksen. Sekä ratkaisuissa KKO 1997:107 ja KKO 1999:104 että KKO 2001:12 on pohjimmiltaan kyse siitä, ketä/keitä halutaan suojata. Tästä johtuen on valaisevaa tarkastella ratkaisuja rinnakkain. Esimerkiksi Lohen ajatus siitä, että lesken tulisi voida PK 3:5a:n mukaisessa jaossa vedota tasinkoprivilegiinsä, koska tasinkoprivilegi on kerta kaikkiaan muuttanut järjestelmäämme eloonjäänyttä puolisoa ja hänen perillisiään 26 Helin LM 2000, s Samoin kysymystä on lähestynyt Lohi LM 2000, s lähestymistapa, perustuu siihen, että PK 3 luvun mukainen jako (myös lesken eläessä toimitettu jako) on itsessään erityispiirteinen ositus, eikä siitä erillistä ositusta ole mahdollista toimittaa. 7
17 suojaavaksi 27, menettää merkitystään ratkaisun KKO 2001:12 tulkinnan valossa. Korkeimman oikeuden ratkaisu KKO 2001:12 on nimittäin lesken perillisten kannalta ankara. PK 3 lukua sovelletaan PK 12:1:n tulkintaolettaman mukaan myös rajoitettuihin omistusoikeustestamentteihin, jos testamentti täyttää tietyt edellytykset. Rajoitettu omistusoikeustestamentti voidaan tehdä, vaikka puolisoilta on jäänyt rintaperillisiä. Rajoitettuihin omistusoikeustestamentteihin liittyy myös kysymys siitä, toimitetaanko jako lesken jälkeen PK 3 lukua soveltaen vai lesken eläessä toimitetun osituksen perusteella. Voiko leski siis vedota tasinkoprivilegiinsä perittyään puolisonsa rajoitetulla omistusoikeustestamentilla. Tähän kysymykseen en tutkimuksessa ole paneutunut syvällisesti. Tarkoituksena on osoittaa, että tutkimuksessa käsitelty ongelma ei rajoitu ainoastaan tapauksiin, joissa leski on perinyt rintaperillisettä kuolleen puolison. Oli tutkimukseni lopputulos osituksen mahdollisuudesta ja lesken oikeudesta vedota tasinkoprivilegiinsä lesken perittyä puolisonsa PK 3 luvun perusteella mikä tahansa, ohjaavat korkeimman oikeuden ratkaisut KKO 1997:107 ja KKO 1999:104 oikeuskäytäntöä 28. Tästä johtuen esitän tutkimuksessa myös ratkaisuja siihen, mitä keinoja leskellä on pitää oma omaisuutensa itsellään ja omalla suvullaan korkeimman oikeuden kannasta huolimatta. Toisaalta esitän myös, mitä muutoksia lainsäädäntöön olisi tehtävä tilanteen selventämiseksi. Totean vielä, että parisuhteen rekisteröimisellä (laki rekisteröidystä parisuhteesta 950/2011) on samat oikeusvaikutukset aviovarallisuus- ja jäämistöoikeudessa kuin avioliiton solmimisella. Tästä johtuen en jatkossa erikseen puhu rekisteröidystä parisuhteesta, vaan kakki tekemäni tulkinnat koskevat myös rekisteröityä parisuhdetta Lohi LM 2000, s Ohjausvaikutuksesta Aarnio Kangas 1999, s Aarnio Kangas 2009, s
18 1.3 Tutkimuksen toteuttaminen Tutkimuksen metodi Ennen vuoden 1966 perintökaarta oli vallalla normipula, joka johtui siitä, ettei laissa ollut kirjoitettuja sääntöjä, joita käytännön tilanteissa olisi tarvittu. Korkeimman oikeuden ratkaisut auttoivat normipulassa eteenpäin. Vuoden 1966 perintökaaren säätämisen jälkeen laki täytti normatiiviset aukot monin paikoin, mutta tilalle tulivat tulkinnalliset aukot, joita tuomioistuinratkaisut yrittävät täyttää muun oikeuslähdeaineiston ollessa puutteellista. 30 Oikeuskirjallisuudessa nimenomaan tutkimuskohteena olevaa PK 3 lukua on nimitetty perintökaaren komplisoidummaksi normistoksi, koska PK 3 luvun suhde avioliittolakiin ja muuhun perintökaaren järjestelmään on erityisen hankalasti hahmotettavissa 31. Kysymys siitä, voidaanko PK 3 luvun mukaisen jaon yhteydessä toimittaa pätevä ositus ja voiko leski vedota tasinkoprivilegiinsä, olisi vaatinut ratkaisun kirjoitetussa laissa. PK 3:5.2:n ohje siitä, että jakotoimitukseen sovelletaan muutoin soveltuvin osin mitä osituksesta on säädetty, asettaa lain soveltajan tunnistamisen aukon eteen. Tutkimuskysymykseen johtaneina syinä ovat siis sekä normatiivinen että tunnistamisen aukko 32. Pyrin tutkielmassani löytämään vastauksia lainopin metodein, joita ovat oikeuden tulkinta, systematisointi ja punninta. Tulkintaperusteina käytän lainsäädännön kielellistä ilmaisua, lainsäädännön historiallista tarkoitusta ja oikeuskäytännössä vakiintunutta tulkintaa. 33 Kielellisen ilmaisun tulkinta on työssäni tärkeää, koska PK 3 luku sisältää epämääräisiä määräyksiä, kuten jakoon sovelletaan tämän luvun jakoa koskevia säännöksiä (PK 3:5a) ja muutoin on jakotoimituksesta soveltuvin osin voimassa, mitä osituksesta on säädetty (PK 3:5.2). Tehtävänäni on tulkita, mitä nämä määräykset pitävät sisällään. 30 Saarenpää 1980, s Saarenpää 1994, s. 53. Kirjoittaja viittaa Aarnio Savolainen Erään selitysteoksen herättämiä perintökaaren tulkintaongelmia JFT 1968 ja Savolainen Makes arvsrätt och avvittring enligt äktenskapslagen JFT 1991, s Saarenpää 1980, s Siltala 2003, s
19 Tulkinnassa apuna toimii myös lainvalmisteluaineisto, jossa säännösten historiallinen tarkoitus avautuu yksityiskohtaisemmin. Esimerkkinä esitöiden antamasta tulkintatuesta voidaan mainita AL :n esityöt, joissa todetaan seuraavasti: Säännöksen soveltaminen ei siten tule kysymykseen silloin, kun ositusta ei puolison perintöoikeuden tai ensiksi kuolleen puolison eloonjääneelle puolisolle tekemän testamentin johdosta tule toimitettavaksi ja jolloin perintökaaren 3 luvussa sekä 12 luvun 1 :ssä tarkoitettu jako toimitetaan vasta kumpaisenkin puolison kuoltua. 34 Tässä tutkimuksessa erityisen haasteen lainvalmisteluaineiston käyttökelpoisuudelle aiheuttaa kuitenkin se, että kyseessä ei ole ainoastaan perintökaaren sisäinen tulkintaongelma, vaan kysymys on siitä, missä suhteessa avioliittolain ositusta koskevat säännökset ovat PK 3 lukuun. On siis perehdyttävä sekä avioliittolain että perintökaaren lainvalmisteluaineistoon. Ei riitä, että tukea saadaan perintökaaren historiallisesta tarkoituksesta, jos avioliittolain tarkoitus on ollut toinen. Lainvalmisteluaineistoon tukeuduttaessa on lisäksi huomioitava lain esitöiden ja nykyhetken välissä tapahtuneet muutokset sekä avioliittolaissa että perintökaaressa. Koska korkein oikeus on jo ilmaissut kantansa, jonka mukaan ositusta ei voida toimittaa PK 3 luvun mukaisessa jaossa, eikä leski voi tästä johtuen vedota tasinkoprivilegiinsä, on korkeimman oikeuden ratkaisuille annettava sellainen painoarvo, joka heikosti velvoittavilla oikeuslähteillä oikeudessamme on. Ratkaisu ohjaa lainkäyttöä, mutta täytyy muistaa se, mitä Saarenpää toteaa tuomioistuimen ratkaisusta: Se on vain sovellutus, joka sijoittuu systemaattiseen ympäristöön. 35 Ratkaisuihin vaikuttavien säännösten syvällinen ymmärtäminen auttaa hahmottamaan ratkaisujen systemaattisen ympäristön, minkä jälkeen on mahdollista esittää kritiikkiä. Toisaalta systemaattisen ympäristön tunteminen auttaa ymmärtämään korkeimman oikeuden ratkaisuja siten, ettei niistä tule tehtyä päätelmiä, joita korkein oikeus ei ole ratkaisuja antaessaan tarkoittanut. Tärkeäksi muodostuukin Siltalan huomio siitä, että on tärkeää erottaa toisistaan se, mikä osa prejudikaatista on velvoittavaa ja se, mikä osa on prejudikaattinormin ulkopuolelle jäävää ei-velvoittavaa prejudikaatin perusteluosaa HE 1974/90, s Saarenpää 1980, s Siltala 2003, s
20 Kun tulkitaan oikeussääntöä, on tehtävä päätös, jonka mukaan sääntö joko soveltuu tai ei sovellu kyseenä olevaan tapaukseen. Oikeussääntöjä tulkittaessa ei voida tehdä samanlaista yhteiskunnallisten arvojen ja tavoitteiden punnintaa, joka on mahdollista oikeusperiaatteita sovellettaessa. 37 Oikeussääntöjen tulkintaa ohjaava joko/taityyppinen ratkaisumalli on haastava, koska on valittava, suojataanko leskeä ja lesken perillisiä vai ensiksi kuolleen toissijaisia perillisiä. Näin siitä huolimatta, että molemmilla tahoilla olisi jaossa suojattavan arvoinen intressi Tutkimuksen rakenne Johdantokappaleessa olen esittänyt historiallisen katsauksen tutkimuskysymyksen kannalta oleellisiin lainsäädännön kehityslinjoihin. Historiallinen katsaus on välttämätön, koska tutkimuskysymys on seurausta pitkälti siitä, että lainsäädäntöä muutettaessa ei ole osattu huomioida, miten uusi säännös näyttäytyy vanhaa jo olemassa olevaa säännöstä vasten. Pääluvussa kaksi kuvaan jäämistöositusta ja sitä, miten tasingonmaksuvelvollinen taho selviää osituksessa. Esittelen myös keinoja, joilla ositus voidaan riitauttaa. Tämän jälkeen selostan korkeimman oikeuden ratkaisun KKO 2001:12, josta selviää, missä vaiheessa osituksen tulee lesken kuollessa olla, jotta lesken perilliset voivat lukea tasinkoprivilegin tuottaman edun hyväkseen. Pesänjakoa koskevissa alaluvuissa perehdytään PK 3 luvun soveltamisedellytyksiin ja PK 3 luvun mukaiseen pesänjakoon sekä lesken eläessä että kuoltua toimitettuna. Luku käsittelee eräänlaisena erityiskysymyksenä rajoitettuja omistusoikeustestamentteja. PK 3 luvun mukaista jakoa kuvatessani esittelen myös tarkemmin korkeimman oikeuden ratkaisut KKO 1997:107 ja KKO 1999:104. Pääluvussa kolme pohdin paitsi osituksen ja lesken tasinkoprivilegin mahdollisuutta PK 3 luvun perimystilanteissa myös sitä, mitä muita keinoja leskellä on pitää oma omaisuutensa itsellään ja omalla suvullaan, jos katsotaan, ettei leski voi PK 3 luvun perusteella puolisonsa perittyään vedota tasinkoprivilegiinsä. Lopuksi esitän vielä lainsäädännön muutosehdotuksia. 37 Siltala 2003, s
21 Johtopäätöksissä on kokoavia ajatuksia tutkimukseni sisällöstä. Luvun tarkoituksena on muistuttaa lukijaa siitä, ettei korkeimman oikeuden ratkaisuihin ja tutkielmassa esitettyihin tulkintoihin tule suhtautua varauksetta. Erityinen varovaisuus on paikallaan silloin, kun perintöoikeudellinen ongelmatilanne poikkeaa tässä tutkielmassa käsitellyistä tilanteista. 12
22 2. OSITUS JA PK 3 LUVUN MUKAINEN JAKO 2.1 Jäämistöositus Osituslaskelma osoittaa tasingonmaksuvelvollisen Jos leski tai kuolleen puolison perillinen vaatii, on puolison kuoltua puolisoiden välillä vallinnut aviovarallisuussuhde purettava toimittamalla (jäämistö)ositus tai omaisuuden erottelu (AL 85 ). Omaisuuden erottelu toimitetaan osituksen sijasta silloin, kun puolisoilla ei ole avio-oikeutta toistensa omaisuuteen. Jos avio-oikeutta ei ole poistettu tai rajoitettu avioehdolla, on kumpaisellakin puolisolla oikeus saada osituksessa puolet puolisoiden omaisuuden säästöstä (AL 35 ). Avioliittolain mukaan ositus on toimitettava samassa järjestyksessä kuin perinnönjako ottaen kuitenkin huomioon myös avioliittolain osituksen toimittamista koskevat säännöt (AL 98 ). Jokaisella kuolinpesän osakkaalla on oikeus käynnistää ositus. Kuolinpesän osakkaita ovat perilliset ja yleisjälkisäädöksen saajat sekä eloonjäänyt puoliso omaisuuden osituksen toimittamiseen saakka. Puoliso ei ole pesän osakas, jos hänellä ei ole avio-oikeutta toisen puolison omaisuuteen, ellei hän ole perillinen tai yleisjälkisäädöksen saaja (PK 18:1). Jos pesän osakas kuolee ennen osituksen lainvoimaistumista, kuolleen osakkaan oikeudenomistajat käyttävät jatkossa puhevaltaa. Kuolleen osakkaan oikeudenomistajina ovat uuden kuolinpesän osakkaat, jotka käyttävät puhevaltaa yhdessä (PK 18:2.1). 38 Ositusta voidaan vaatia, vaikka kukaan ei vaatisi perinnönjakoa. Tällöin osituksessa täsmennetään se omaisuus, jota hallitaan jakamattomana. 39 Ositusvaade ei vanhene, mutta ajan kuluminen voi olla merkki siitä, että henkilö on luopunut oikeudestaan vaatia 38 Aarnio Kangas 2010, s Aarnio Kangas 2009, s
23 ositusta. Ajan kuluminen voi olla aihetodiste luopumisen puolesta, mutta mitään määräaikaa ei ositusvaateen tekemiselle voida kuitenkaan asettaa. 40 Osituksen toimittamiseen sovelletaan perintökaaren perinnönjakoa koskevia sääntöjä (PK 23). Ositus voidaan toimittaa sopimusosituksena, jolloin ositustahot toimittavat osituksen keskenään tai asiamiehiä apuna käyttäen. Henkilö, jonka ositustahot valitsevat osituksen toimittajaksi, ei saa pesänjakajan valtuuksia ellei tuomioistuin ole antanut hänelle jakajan määräystä. Jos sopimusositus ei ole mahdollinen, voidaan ositus toimittaa toimitusosituksena, johon tuomioistuin määrä pesänjakajan osituksen toimittajaksi. Jos pesän laajuus ja laatu edellyttävät tai erityinen syy vaatii, voidaan pesänjakajaksi määrätä useita henkilöitä Toimitusositusta voi vaatia leski ja kuka tahansa kuolinpesän osakas. Oikea tuomioistuin pesänjakajan määräystä käsittelemään on oikeudenkäymiskaaren mukainen jäämistöasiain tuomioistuin eli tuomioistuin, jonka tuomiopiirissä vainajalla oli kotipaikka tai vakituinen asuinpaikka (OK 10:17). Pesänjakajan tulee olla sopiva tehtäväänsä ja hänen tulee täyttää ammattitaidon ja puolueettomuuden vaatimukset. 41 Keskittämisperiaatteen mukaisesti pesänjakajan tehtäviin kuuluvat kaikki ne tehtävät, jotka eivät lain nojalla kuulu tuomioistuimen toimivaltaan. Pesänjakaja on oikeutettu ja toisaalta velvoitettu ratkaisemaan esimerkiksi kysymyksen siitä, kuka on oikea omistaja. Ositukseen osalliset voivat moittia toimitettua ositusta, jos he katsovat pesänjakajan ratkaisun virheelliseksi. Jos osituksen osapuoli kuitenkin näyttää kanteessaan, että hänellä on perusteltu oikeudellinen tarve saada asia ratkaistuksi oikeudessa, voidaan kanne tutkia jo osituksen aikana oikeudessa. Pesänjakajan toimivalta ei ulotu kysymyksiin, jotka koskevat kolmannen oikeutta. 42 Ositus jakaantuu laskennalliseen ja reaaliseen vaiheeseen. Laskennalliseen vaiheeseen kuuluvat ennakkotoimet, joilla selvitetään omaisuussuhteet, avio-oikeuden alainen ja siitä vapaa omaisuus sekä omaisuuksien arvot. Itse osituslaskelmassa määritetään aviooikeuden alaisten omaisuuksien säästöt, säästöjen yhteenlaskettu määrä sekä vastikkeet, tehdään päältäpäin erottaminen ja lopuksi lasketaan avio-osan suuruus. Avio-osan 40 Aarnio Kangas 2010, s Korkein oikeus on ratkaisussaan 2001:56 katsonut, että pesänjakajan tehtäviin kuuluu ratkaista kysymys siitä, onko puoliso menettänyt oikeutensa vaatia ositusta. 41 Aarnio Kangas 2010, s Aarnio Kangas 2010, s
24 avulla tiedetään tasingon määrä. 43 Avio-oikeus toteutetaan tasingon avulla siten, että se puoliso, jonka avio-oikeuden alaisen omaisuuden säästö on suurempi, antaa toiselle puolisolle osituksessa tasinkoa sen verran, että avio-oikeuden alaisten omaisuuksien säästöt tulevat yhtä suuriksi 44. Se omaisuus, jonka leski saa puolison kuoleman jälkeen perintönä, lahjana tai testamentilla ei kuulu avio-oikeuden alaiseen omaisuuteen, vaikka näissä ei olisi erityistä määräystä siitä, että ne ovat avio-oikeudesta vapaita. Myöskään se omaisuus, jonka leski on ansainnut puolison kuoleman jälkeen, ei kuulu avio-oikeuden alaiseen omaisuuteen (AL 90, 1-kohta). Jos puolisoilla on avio-oikeudesta vapaata omaisuutta, ei omaisuus lähtökohtaisesti kuulu osituksessa puolitettavaan omaisuuteen. Aviooikeudesta vapaa omaisuus voi kuitenkin tulla huomioiduksi osituksessa esimerkiksi avioliittolain osituksen sovittelua koskevien sääntöjen mukaisesti. 45 Omaisuus voi olla avio-oikeudesta vapaata avioehtosopimuksen, lahjakirjan tai testamentin määräyksen johdosta. Myös edellä mainitusti määrätyn omaisuuden sijaan tullut omaisuus on avio-oikeudesta vapaata. Avio-oikeudesta vapaan omaisuuden tuotto on avio-oikeudesta vapaata, jos näin on määrätty (AL 35.1 ). Oikeuteen, jota ei voida luovuttaa tai joka on muuten henkilökohtainen, ei voida soveltaa avio-oikeutta koskevia määräyksiä, jos ne ovat ristiriidassa sen kanssa, mitä sellaisesta oikeudesta on erikseen säädetty (AL 35.2 ). Jos puolison omaisuutta on luovutettu konkurssiin, voi toinen puoliso poistaa toisen puolison avio-oikeuden ilmoittamalla asiasta maistraattiin vuoden kuluessa konkurssin alkamisesta (AL 35.3 ) Osituksen reaalisessa vaiheessa valitaan tasinkona suoritettava omaisuus ja maksetaan tasinko, joka erääntyy maksettavaksi heti, kun osituspäätös on annettu. 46 Jos tasingon suorittamisvelvollisia ovat osituslaskelman mukaan perilliset, sovelletaan AL :ää. AL koskee sekä puolisoiden välistä ositusta että lesken ja perillisten välillä toimitettavaa ositusta. Perillisillä on velvollisuus luovuttaa jäämistöosituksessa tasinkoa leskelle, jos kuolleen puolison avio-oikeuden alaisen omaisuuden säästö on suurempi kuin lesken avio-oikeuden alaisen omaisuuden säästö. Perillisillä on siis sama velvollisuus luovuttaa tasinkoa, mikä puolisolla olisi eläessään ollut, jos ositus olisi 43 Aarnio Kangas 2010, s Aarnio Kangas 2010, s Aarnio Helin 1992, s Aarnio Kangas 2002, s. 199 ja s
25 toimitettu avioero-osituksena. Perittävä ei voi testamentilla määrätä siitä, että perillisten ei tarvitse suorittaa leskelle tasinkoa. 47 Osituksessa ei ole kyse tasajaosta, jossa puolisolla olisi esineoikeus puoleen kaikesta omaisuudesta 48. Tasinkoa saavalla leskellä on ainoastaan laskennallinen oikeus omaisuuteen ja tasinkoa antava perillistaho saa päättää tasinkosuorituksesta. AL :n mukaan tasinkovelvollinen saa maksaa tasingon rahana. Leskellä on kuitenkin oikeus siihen, että asumisoikeusasunto sisällytetään hänen avio-osaansa (laki asumisoikeusasunnoista 30.1 ). Leskellä on myös puolison otto-oikeuden nojalla oikeus työvälineisiin ja irtaimistoon, joita hän tarvitsee elinkeinon harjoittamiseen (AL ). Jos tasinkovelvolliset perilliset kiusatakseen leskeä antavat leskelle epäsopivaa omaisuutta, on leskellä oikeus hakea pesänjakajan määräystä. On lopulta pesänjakaja velvollisuutena päättää, onko tasinko-omaisuus asianmukaista. 49 Osituksen sovittelu on mahdollinen jäämistöosituksessa, jossa puolisoiden osittainen tai yksipuolinen avioehto, sulkee pois lesken oikeuden saada tasinkoa. Ositusta voidaan sovitella myös silloin, kun ositus johtaisi kuolinpesän kannalta kohtuuttomaan lopputulokseen tai kun leski saisi perusteetonta etua kuolinpesän kustannuksella. 50 Lesken perillisiltä saama omaisuus on perintöverosta vapaata vain niiltä osin kuin leski on saanut omaisuutta avioliittolain mukaisen tasingon verran. Jos perilliset antavat leskelle enemmän kuin avioliittolaki velvoittaa, katsotaan luovutus perillisten leskelle antamaksi lahjaksi. Jos perilliset ovat luopuneet perinnöstä tehokkaasti, saa leski tasingon ylittävän omaisuuden määrän perintönä. Jos leski luopuu oikeudestaan saada tasinkoa perillisiltä, ei luopumista ole pidetty lahjana perillisille. Myös osittaista luopumista tasingosta on pidetty mahdollisena (KHO 1993 B 542). Luopuminen voi tapahtua tehokkaasti kuitenkin vain siihen asti kunnes leski on saanut tasinko- 47 Aarnio Kangas 2010, s Tässä on ero AOL:n mukaiseen jakoon, jossa puolisolla oli oikeus kaikenlaatuiseen yhteiseen omaisuuteen. Aarnio 1978, s Aarnio Kangas 2010, s Aarnio Kangas 2010, s Tapauksessa KKO 2003:29 katsottiin, että ositusta voitiin sovitella, koska leski olisi muutoin saanut perusteetonta etua kuolinpesästä. A ja B olivat solmineet avioliiton noin kuukausi ennen A:n kuolemaa ja omaisuus koostui pääasiassa A:n ennen hänen ja B:n yhteiselämän alkamista saamasta omaisuudesta. Yhteiselämä oli kestänyt neljä vuotta ennen avioliiton solmimista. Kuten seuraavassa alaluvussa tarkemmin käy ilmi, lesken oikeutta tasinkoprivilegiinsä ei kuitenkaan voida osituksen sovittelussa sovitella. 16
26 omaisuuden haltuunsa. Jos leski on jo ryhtynyt tasinkoon ja vasta sitten luovuttaa omaisuutta perillisille, on luovutusta pidetty lahjana Lesken oikeus vedota tasinkoprivilegiin Jos osituslaskelma osoittaa, että lesken avio-oikeuden alaisen omaisuuden säästö on suurempi, ei leski ole AL :n mukaan velvollinen luovuttamaan omaisuuttaan kuolleen puolison perillisille. AL :n tasinkoprivilegiä koskeva virke kuuluu seuraavasti: Osituksessa, joka toimitetaan ensiksi kuolleen puolison kuoleman jälkeen, ei eloonjäänyt puoliso ole velvollinen luovuttamaan omaisuuttaan ensiksi kuolleen puolison perillisille. Vaikka AL :ssä puhutaan ensiksi kuolleen perillisistä on leski oikeutettu vetoamaan tasinkoprivilegiinsä myös yhteisiä rintaperillisiä vastaan. Perillisiin rinnastetaan myös testamentin saajat. 52 Oikeus edellyttää lesken ilmoitusta tasinkoprivilegiin vetoamisesta. Päätösvalta siitä, haluaako leski pitää omaisuutensa koskemattomana, on yksin leskellä. Leski voi halutessaan luovuttaa tasinkoa perillistaholle, eikä luovutusta katsota tällöin lahjaksi. Jos leski luovuttaa tasinkoa perillisille, maksavat he perintöveron jäämistöstä, johon myös tasingon arvo kuuluu. Leskellä on oikeus luovuttaa tasinkoa myös osittain. Leskellä ei kuitenkaan ole oikeutta määrätä, että ainoastaan joku ositustaho saisi tasinkoa. Jos leski luovuttaa tasinkoa AL :n oikeudesta huolimatta, jaetaan tasinko perintöoikeudellisten ja testamentin määräysten mukaisesti. Jos leski muuttaa jakosuhteita tahdonilmaisullaan, on kyseessä luovutus, jota käsitellään verotuksessa lahjana. Tasingon arvosta ei makseta lainkaan perintöveroa, jos leski vetoaa tasinkoprivilegiinsä. Jos leski on jo toteuttanut oikeutensa tasinkorpivilegiin ja luopuu 51 Puronen 2008, s ja s Tapauksessa KHO 1993 B 542 lesken osittaista luopumista avio-oikeudesta ei pidetty lahjana perinnönjättäjän perillisille. 52 Aarnio Helin 1992, s
27 vasta sitten käyttämästään oikeudesta, pidetään luovutusta lesken perillisille antamana lahjana. 53 Perunkirjoituksessa on vakiintunut tapa, että leski ilmoittaa siinä tasinkoprivilegin käytöstä. Perunkirjoitus ei kuitenkaan ole osa ositusta, eikä sen tarkoitus ole aviovarallisuussuhteiden purkaminen, vaan perintöverotuksellinen. Tästä johtuen on selvää, että perukirjaan liitetty lesken ilmoitus tasinkoprivilegiin vetoamisesta on tasinkoprivilegin toteutumisen kannalta tehoton. Vasta osituksen vireille tultua leski voi ilmoittaa vetoavansa tasinkoprivilegiinsä. 54 Verohallituksen päätöksessä 539/94 1 :ssä on kuitenkin määrätty, että perukirjassa tai sen liitteenä annettavassa selvityksessä tulisi käydä ilmi se, vetoaako leski tasinkoprivilegiinsä. Puronen on pitänyt päätöstä ohjeena, jonka mukaan tasinkoprivilegi otetaan verotuksessa huomioon, jos siitä on perukirjassa ilmoitettu. Ilmoituksen puuttuminen perukirjasta ei kuitenkaan estä tasinkoprivilegin huomioon ottamista verotuksessa, jos ilmoitus tehdään ennen verotuksen toimittamista. Verotuksen kannalta ongelmallisia ovat tilanteet, joissa leski ilmoittaa perukirjassa vetoavansa tasinkoprivilegiin, muttei kuitenkaan todellisuudessa näin tee. Tarkoituksena on siis ainoastaan se, että lesken oikeuden pääomitettu arvo vähennetään perillisten verotettavasta saannosta. Näihin verotuksellisiin ongelmiin ei tässä tutkimuksessa ole syytä perehtyä tarkemmin. Tällaisiin veron kiertämistä koskeviin toimiin voidaan kuitenkin soveltaa perintö- ja lahjaverolain veronkiertämisnormia (33 a ). 55 Avioliittolaki ei määrää tiettyä ajankohtaa, jolloin lesken tulisi viimeistään vedota tasinkoprivilegiinsä. Leski voi tehdä ilmoituksen aina siihen saakka, kunnes ositus on saatettu loppuun. Sopimusosituksessa osituksen voidaan katsoa saatetun loppuun, kun ositussopimus allekirjoitetaan. Toimitusositus taas päättyy, kun pesänjakaja antaa lopullisen osituspäätöksen. Toimitusosituksessa pesänjakajan velvollisuuksiin kuuluu, että hän tiedustelee leskeltä halukkuutta vedota tasinkoprivilegiin. 56 Pesänjakajan velvollisuus tiedustella leskeltä, vetoaako tämä tasinkoprivilegiinsä, ei ole täysin yksiselitteinen, koska pesänjakajan tulee olla tehtävässään puolueeton. Voitaisiin 53 Aarnio Helin 1992, s ja Puronen s Perunkirjoituksessa annetun ilmoituksen tehottomuudesta esim. Saarenpää 1994, s. 33 ja s Puronen 2008, s ja s Aarnio Helin 1992, s
28 ajatella, että pesänjakaja toimii enemmänkin lesken avustajan roolissa informoidessaan leskeä tasinkoprivilegistä. Oikeuskirjallisuudessa on kuitenkin katsottu, että pesänjakajan nimenomaisena velvollisuutena on tiedustella leskeltä tämän halukkuutta vedota tasinkoprivilegiin. 57 Jos leskelle on määrätty edunvalvoja, on edunvalvojaa koskevien päämiehen omaisuuden säilyttämistä koskevien säännösten mukaista, ettei edunvalvoja luovuta tasinkoa ensin kuolleen puolison perillisille. Erityisesti silloin, jos puolisoilta ei ole jäänyt yhteisiä rintaperillisiä, ei ole tarkoituksenmukaista, että edunvalvoja suorittaa tasinkoa päämiehensä puolesta, ellei leski sitten ole erityisesti ilmaissut haluaan luovuttaa tasinkoa. 58 Lesken oikeus vedota tasinkoprivilegiin ei ole riippuvainen puolisoiden välisistä varallisuuseroista, eikä tasinkoprivilegiä voida osituksen sovittelussa sovitella. 59 Tasinkoprivilegiä ei ole mahdollisuus sovitella, koska: Avioliittolaki ei kerta kaikkiaan tunne säännöstä avio-oikeuden alaisen omaisuuden omistusoikeuden sovittelusta. 60 Sovittelumahdollisuuden puuttuminen vahvistaa tasinkoprivilegin luonnetta leskeä suojaavana ehdottomana oikeutena. Toisin kuin suojasäännökset yleensä lesken oikeus ei myöskään perustu minkäänlaiseen kohtuullisuusharkintaan, jossa otettaisiin huomioon heikomman suoja. Leski saa vedota tasinkoprivilegiin riippumatta siitä, millaisessa sosiaalisessa asemassa perilliset ovat. Vaikka tasinkoprivilegi on avioliittolaissa turvattu avioliitto-oikeudellinen oikeus, ovat sen vaikutukset perillisten näkökulmasta jäämistöoikeudellisia. 61 Lesken ja perillisten välillä vallitsevan vastakkainasettelun vuoksi on tärkeää tiedostaa, mitä vaikutuksia tasikoprivilegillä on jäämistöoikeudellisesti, jos leski vetoaa tasinkoprivilegiinsä. Kun leski vetoaa tasinkoprivilegiinsä, on sillä vaikutus perillisten lakiosien suuruuteen, koska lakiosa määräytyy reaalisen nettojäämistön mukaan. Lakiosa määräytyy perittävän omaisuuden säästöstä. Lakiosaa ei lasketa osituslaskelman mukaisen avioosan perusteella, koska muuten lakiosa saattaisi olla laskennallisesti niin suuri, ettei 57 Saarenpää 1994, s. 28. Saarenpää viittaa teokseen Aarnio Helin Suomen avioliitto-oikeus 1992, s Aarnio Kangas 2009, s Aarnio Kangas 2010, s Aarnio Kangas 2010, s Saarenpää 1994, s
RAJOITETTU OMISTUSOIKEUSTESTAMENTTI JA SII- TÄ AIHEUTUVAT RAJOITUKSET LESKEN MÄÄRÄÄ- MISVALTAAN
RAJOITETTU OMISTUSOIKEUSTESTAMENTTI JA SII- TÄ AIHEUTUVAT RAJOITUKSET LESKEN MÄÄRÄÄ- MISVALTAAN Lapin yliopisto Oikeustieteiden tiedekunta Perhe- ja jäämistöoikeus Maisteritutkielma Kevät 2014 Pauliina
Jäämistöosituksen sovittelun erityispiirteet ja lesken asema Heini Henttinen 500922 Pro Gradu -tutkielma Asianajajan perhe- ja perintöoikeus Oikeustieteellinen tiedekunta Turun yliopisto Marraskuu 2016
AINOALLE RINTAPERILLISELLE ANNETUN LAHJAN HUOMIOON OTTAMINEN ENNAKKOPERINTÖNÄ Lapin yliopisto Pro gradu Anssi Kiiskinen Perhe ja jäämistöoikeus Syksy 2011 Lapin yliopisto, oikeustieteiden tiedekunta Työn
Jäämistösuunnittelun välineet ja ikääntyvä yhteiskunta Lapin yliopisto Oikeustieteiden tiedekunta Perhe- ja jäämistöoikeus Maisteritutkielma Syksy 2013 Milla Henriikka Turunen Lapin yliopisto, oikeustieteiden
Mika Peltoniemi KUOLINPESÄN VEROSUUNNITTELUMAHDOLLISUUDET LUOVUTUSVOITTOVEROTUKSESSA
Mika Peltoniemi KUOLINPESÄN VEROSUUNNITTELUMAHDOLLISUUDET LUOVUTUSVOITTOVEROTUKSESSA KUOLINPESÄN VEROSUUNNITTELUMAHDOLLISUUDET LUOVUTUSVOITTOVEROTUKSESSA Mika Peltoniemi Opinnäytetyö Kevät 2012 Liiketalouden
Helsingin yliopisto Oikeustieteellinen tiedekunta. Lakiosan täydennys
Helsingin yliopisto Oikeustieteellinen tiedekunta Lakiosan täydennys Niko Taivainen Pro gradu -tutkielma Perhe- ja jäämistöoikeus Esine- ja perheoikeuden yhteisprojekti Projektin ohjaajat: Tapani Lohi